Lev Landau

Levas Landau (; 1908 m. sausio 22 d. – 1968 m. balandžio 1 d.) – TSRS fizikas teoretikas, vienas iš kvantinės teorijos kūrėjų. 1962 m. jis buvo apdovanotas Nobelio fizikos premija už supertakumo teoriją.Lev Landau. Newworldencyclopedia.org (tikrinta 2023-12-09). Žydų kilmės, neslėpė antitarybinių pažiūrų, pasižymėjo geru humoro jausmu.

Mokslinių tyrimų svarbiausios sritys: žemųjų temperatūrų fizika, kvantinė mechanika, kietojo kūno fizika, kvantinė lauko teorija, kvantinė elektrodinamika, elementariųjų dalelių, plazmos fizika.

 Biografija 

Gimė žydų šeimoje Baku (dabartinis Azerbaidžanas). Tėvas David Landau buvo inžinierius, motina Liubov Harkavi – gydytoja.Lev Landau: biographical. Nobel Lectures, Physics 1942-1962, Elsevier Publishing Company, Amsterdam, 1964.

Nuo vaikystės pasižymėjo dideliais matematikos gabumais. Kadangi gyveno politinių permainų metais, kai buvo keičiamos ir švietimo sistemos, nebaigė vidurinės mokyklos, nerašė doktorantūros darbo. Fizikos mokėsi Leningrado valstybiniame universitete 1924–1927 m., o 1934 m. jam jau kaip esamam mokslininkui suteiktas mokslų daktaro laipsnis.Lev Davidovich Landau. Britannica.com (tikrinta 2023-12-09).

1937 m. persikėlė iš Charkovo į Maskvą, kur įsidarbino Fizikos problemų institute. 1938 m. laiške studentams prilygino Staliną tokiems fašistų lyderiams kaip Hitleris ir Musolinis, todėl už tai buvo pasodintas į kalėjimą. Po metų, 1939 m. danų fiziko N. Boro prašymu ir įsikišus instituto vadovui P. Kapicai buvo išleistas.Капица П. Л. Письма о науке. М., 1989. – psl. 179 Nepaisant to, reabilituotas buvo tik žlungant sovietų sistemai 1990 m.

1945–1953 m. dirbo sovietų atominiame projekte. 1955 m. kartu su keliais šimtais mokslininkų pasirašė kreipimąsi į valdžią su kritika dėl T. Lysenkos biologinių pažiūrų, kurios stabdė genetikos ir kitų gamtos mokslų raidą.

1962 m. pateko į autokatastrofą, kurioje patyrė daugybę lūžių, galvos traumas, 59 dienas buvo komoje. Atsigavęs moksline veikla beveik neužsiėmė, o 1968 m. mirė po žarnyno operacijos įvykus trombozei. Palaidotas Novodevičės kapinėse Maskvoje.

 Šaltiniai 

Kategorija:Rusijos fizikai
Kategorija:Nobelio fizikos premijos laureatai